《听陈东阜弹琴》
明代·靳学颜

逐客经年滞楚乡，萧条两鬓已秋霜。
逢人唯奏《思归引》，易水燕山总断肠。

作者简介：（1514—1571）明山东济宁人，字子愚，号两城。嘉靖十四年进士。授南阳府推官。隆庆间累迁右副都御史，巡抚山西。应诏陈理财，凡万余言，言选兵、铸钱、积谷最切。入为工部右侍郎，改吏部，进左侍郎。以首辅高拱专恣，遂谢病归。有《两城集》。